
Ιστορικός Περίπατος στο Περιστέρι της Κατοχής και της Αντίστασης 1941-1944!
Γνωρίζουμε, θυμόμαστε, υπενθυμίζουμε την Ιστορία του τόπου μας! Γνωρίζουμε το Περιστέρι που τσάκισε το φασισμό!
Κυριακή 18/10/2026, 10.30 π.μ. Πλατεία Εθνικής Αντίστασης (Θεατράκι ΟΤΕ)
86 χρόνια μετά την 28η Οκτωβρίου 1940, οι εκπαιδευτικοί συνεχίζουμε να εμπνεόμαστε και να εμπνέουμε, να διδασκόμαστε και να διδάσκουμε πως «Αντάρτης, κλέφτης, παλικάρι πάντα είν’ ο ίδιος ο λαός…»!
Καλούμε όλους τους συναδέλφους, τους γονείς και τους μαθητές από τα σχολεία του Περιστερίου να πάρουν μέρος μαζικά στον Ιστορικό Περίπατο που διοργανώνει ο Σύλλογός μας από κοινού με το Παράρτημα Περιστερίου της Πανελλήνιας Ένωσης Αγωνιστών Εθνικής Αντίστασης και Δημοκρατικού Στρατού Ελλάδας (ΠΕΑΕΑ – ΔΣΕ), την Κυριακή 18 Οκτωβρίου στις 10.30 π.μ. 
Το ραντεβού είναι στις 10.30 π.μ. στην Πλατεία Εθνικής Αντίστασης και από εκεί θα περιηγηθούμε σε διάφορα σημεία του Περιστερίου (αναλυτικά στην αφίσα) όπου αναδεικνύουν τις ηρωικές στιγμές του περιστεριώτικου λαού από την πάλη του ενάντια στο ναζισμό! 
Σήμερα που οι πολεμικές μηχανές ξαναζεσταίνονται και τα φασιστικά μορφώματα αξιοποιούνται ξανά για να βγάλουν τη «βρώμικη δουλειά», οι εκπαιδευτικοί δεν λησμονούμε το χρέος μας απέναντι στους μαθητές μας! Γινόμαστε ασπίδα προστασίας από το φασιστικό δηλητήριο!
Η Ιστορία του λαού μας, όπλο μας στους αγώνες του «σήμερα».

